24 એપ્રિલ 1975ના આંધ્ર પ્રદેશના ગુંટૂરમાં જન્મેલા એમએસકે પ્રસાદની 1999માં વર્લ્ડકપ દરમિયાન વિકેટકીપર નયન મોંગિયાના સ્થાને પ્રથમ વાર ભારતીય ટીમમાં પસંદગી થઇ હતી. નયન મોંગિયા ઇજાગ્રસ્ત થતાં વર્લ્ડકપની મેચમાંથી બહાર થયો હતો. એમએસકે પ્રસાદનું આંતરરાષ્ટ્રીય વન ડે કેરિયર માત્ર બે વર્ષ જેટલું જ ચાલ્યું હતું. તેણે અજય જાડેજાની કપ્તાની હેઠળ કેન્યામાં રમાયેલ એલજી કપની ફાઇનલમાં સૌથી વધુ 67 રનની ઇનિંગ્સ રમી હતી. પરંતુ આ મેચ ભારત હારી ગયું હતું. બે વર્ષના વન ડે કેરિયરમાં પ્રસાદે 17 વન ડેમાં 14.56ની સરેરાશથી 131 રન બનાવ્યા. જ્યારે સ્ટમ્પ પાછળ તેણે 21 શિકાર ઝડપ્યાં.